Giüdee Capitel Vott

Giüdee
La Parola de'l nost Signur ciapada inscí cuma l'è de'l Növ Testament e vultada adess del test uriginal grech in del nost parlà Insübregh del didincö.  

Capitel Vott
1E la cossa prenzipala sü i coss che hinn staa dii l'è che gh'èmm un tal sacerdott scèff, che 'l s'è setaa giò a la driza del tron de la majestaa in di cél, 2el minister di sant e de la tenda vera, la qual el Signúr l'ha custrüii, no un omm. 3Già che ogni sacerdott scèff l'è numinaa per ufrì sia regaj sia sacrifizi; de due l'è necessari che anca chèsta persona l'ha quajcoss d'ufrì. 4Dunca, se l'era sü la tèra, el sarìa no gnanca sacerdott, perchè gh'hinn quij che ufren i regaj segund la leg; 5lur serven cumè un esempi e un'ümbrìa di coss celestiaj, propi cumè Musè l'è staa cumandaa de Diu quand l'era dree a cumpletà la tenda, «Defàtt, varda», el dis, «Te faree tütt segund l'esempi che el t'era mussaao faa vedè in de la muntagna»; 6ma adèss l'ha utegnüü un ministeri püssee ecelént, tant quant lü l'è anca un mejúr mediadúr d'un acordi che l'è staa daa cumè una leg sü mejúr prumèss.
7Già che se chèll primm l'era ireprensibil, un lögh d'un segund el sarìa staa mai cercaa. 8Già che quand el je biasma, el dis:
«Varda, i dì vegnen, el dis el Signúr,
e finiruu el mè popul Israel,
e sü la cà de Giüda un növ acordiche l'è de dì un növ testament,
9no segund l'acordi, el qual huu faa cun lur pader,
in del dì quand huu i ciapaa per la lur man,
per menà lur de la tèra d'Egitt,
perchè hann minga restaa in del mè acordi,
e mì huu minga cüraa de lur, el dis el Signúr;
10Perchè chèst l'è 'l acordi che faruu cun la cà d'Israel,
despö quij dì, el dis el Signúr;
Meteruu i mè leg in de la lur mént
e i scrivaruu sül lur cör,
e saruu 'l lur Diu,
e sarann el mè popul;
11e insegnarann no, ogni persona el sò citadin cumpagn,
e ogni persona el sò fradèll, disend: Cugnuss el Signúr,
perchè tücc me cugnussarann
del piscinìn fin al grand de lur,
12perchè saruu misericordiús a i lur ingiüstizi,
e i lur pecaa me regurdaruu pü».
13Quand el dis «növ» l'ha faa vegg el primm; e chèll che l'è faa vegg e ubsulet, l'è dree a sparì.

Navigaziun
← Indree a Capitel Sett
Inanz a Capitel Növ →
A l'indes
Categoria:Letera ai Giüdee